als_Latn dik_Latn sag_Latn
Italia e Contes bind, Holanda e pëson me Çekinë – VIDEO
Artikulli me poshte nuk eshte i pershtatshem per femij, Ju lutem konfirmoni moshen tuaj duke klikuar Like(pelqej):
Në grupin B, Qiproja bëri surprizën në Zenica duke mundur 2-1 Bosnje Hercegovinën, ndërsa Gareth Bale shënoi dy gola në fitoren e vështirë në Andorra 2-1.
Italia e Antonio Contes fluturon edhe në Oslo. Pas testit të suksesshëm në Bari kundër Holandës, tekniku 3 herë kampion i Italisë tregoi se ka ngjitur pjesët e munguara në skuadrën e kaltër, duke e rikthyer në jetë pas dështimit në Brazil. Të kaltërit fituan pa shumë vuajtje në stadiumin “Ullevaal” të Norvegjisë me rezultatin 2-0, duke marrë 3 pikë të vlefshme në garën e Grupit H. Të qartë dhe trë vendosur, 11 lojtarët e Italisë treguan besim me një skuadër pothuajse të radikalizuar pas largimit të Prandellit. Të vendosur taktikisht në mënyrë korrekte në fushën e bletrë, djemtë e Antonio Contes e nisën ndeshjen me pasime të shumta për të mbërritur deri në kufijtë e zonës së Nyland dhe pas një goditje të dobët në minutat e para nga Florenzi, rezultati u zhbllokua nga Zaza në minutën e 10-të. Goditja e sulmuesit të Sassuolos u devijua nga një mbrojtës kun dërshtar, duke përfunduar në rrjetë. 1-0 dhe Italia e Contes siguroi një bonus të rëndësishëm për ecurinë e mëtejshme të sfidës së Oslos. 10 minuta më pas, Joshua King nuk arriti të gjente golin e barazimit, ndërsa skuadra nordike shtyu edhe më shumë gjatë minutave në vazhdim për të vendosur barazpeshën por pa ia dalë mbanë. Në krahun tjetër, Italia dha shenja se ka mësuar nga gabimet e së shkuarës, duke sulmuar e organizuar dhe e kujdesshme për të mos lënë hapësira në repartin e mbrojtjes. 4 herë kampionët e botës vulosën fatin e sfidës së Oslos në minutën e 62-të me Leonardo Bonuccin, i cili preku rrjetën për të dytën herë pas asistit të Manuel Pasqual. Ndeshja nuk pati më histori. Italia siguron fitoren e parë në ndeshjen debutuese të eleminatoreve Euro 2016, duke treguar se tashmë e ka hedhur pas krahëve zhgënjimin e botërorit.
Por ndërsa të kaltrit po kalojnë momente të mira, nuk mund të thuhet e njëjta gjë për Holandën që u ndal 2-1 nga Çekia në Pragë në ndeshjen e vlefshme për grupin A. Vendasit dolën hapur që në minutat e para duke vendosur diktatin në fushën e blertë. Fillimisht me Tomas Rosickyn në minutën e 12-të, djemtë e Pavel Vrba i treguan muskujt kundërshtarëve, ndërsa goli erdhi 10 minuta më pas me një të djathtë të fortë të Borek Dockal, i cili nuk i dha asnjë mundësi reagimi portierit portokalli, Cillesen. “Generali Arena” u ndez nga goli i avantazhit, ndërsa takimi u zhbllokua edhe në aspektin taktik pasi miqtë hodhën vështrimin drejt portës kundërshtare. Aksionet e vazhdueshme të nisura nga këmbët e Wesley Sneijder nuk gjetën për asnjë moment Robin Van Persie që tregoi një formë të dobët në fraksionin e parë të sfidës. Gjithsesi, pushimi shërbeu për të qartësuar idetë e skuadrës së Hiddink e cila barazoi me mbrojtësin De Vrij në minutën e 55-të pas një krosimi të Daley Blind nga e majta e sulmit. Në të 80-ën, Memphis Depay nuk arriti të shfrytëzonte një krosim të artë nga e majta për të kaluar topin pas krahëve të Cech. Kjo transfertë u kthye në një tragjedi për mbrojtësin Janmaart që ktheu një top me kokë por Cillesen nuk u kuptua me mbrojtësin portokalli dhe Pillar kaloi sërish në avantazh skuadrën vendase që mori një fitore me peshë duke shtrtirë në tapet skuadrën e debutuesit Gus Hiddink. Në takimet e tjera të grupit A, Kazakistani dhe Letonia u ndanë në barazim pa gola, ndërsa Islanda shkatërroi Turqinë 3-0.
Në grupin B, Qiproja bëri surprizën në Zenica duke mundur 2-1 Bosnje Hercegovinën, ndërsa Gareth Bale shënoi dy gola në fitoren e vështirë në Andorra 2-1. Në Grupin H, Bullgaria u imponua 2-1 në Azerbajxhan, ndërsa Kroacia kaloi pastër 2-0 Maltën.
Norway 0-2 Italy (Euro 2016 – Qualif.)
Czech Republic 2-1 Netherlands (Euro 2016 – Qualif.)
als_Latn als_Latn als_Latn als_Latn als_Latn als_Latn eng_Latn eng_Latn